趙匡義智娶符金錠・太平令
多虧你個恩人說道，將親事不錯分毫。都則為韓松暴虐，將平人姻緣打落。(趙匡義雲)夫妻皆是前定，豈他人能破的也呵。(正旦唱)呀，我這裡說著，念著，笑倒，險些兒無著無落。(王樸雲)今日個天下喜事，夫妻團圓。聽我與您下斷：您本是柴世忠良，一個個膽量高強。則因為賞春之景，來到你符氏門牆。趙匡義花下閒走，正見您年小紅妝。既結下目前姻眷，搭綵樓招做新郎。有韓松依權挾勢，遣官媒故意商量。惱犯了鄭恩兄弟，施手段顯耀剛強。詐妝做青春婦女，韓松見魂魄皆亡。今日個已成婚配，開筵會酒泛餚觴。趙匡義文武兼濟，符金錠本性溫良。今日個夫妻完備，一齊的拜謝吾皇。